పౌర విమానయాన మంత్రిత్వ శాఖ
పౌర విమాన రంగంపై ఆసియాలోనే అతిపెద్ద సంరంభం:
హైదరాబాద్లోని బేగంపేట విమానాశ్రయంలో ప్రారంభమైన వింగ్స్ ఇండియా 2022
పౌర విమానయాన రంగంలో అతి పెద్ద ప్రదర్శన వింగ్స్ ఇండియా 2022 ఈ రోజు హైదరాబాద్ బేగంపేట్ విమానాశ్రయంలో ప్రారంభమైంది. కేంద్ర పౌర విమానయాన మంత్రిత్వ శాఖ, భారత చాంబర్స్ అండ్ కామర్స్, ఇండస్ట్రీ సమాఖ్య - ఫిక్కీ సంయుక్తంగా ఈ షో ను నిర్వహిస్తున్నాయి. 'ఇండియా@75, విమానయాన రంగంలో కొత్త అవధులు' అనే ఇతివృత్తం తో ప్రారంభమైన ఈ ప్రదర్శన ఈ నెల 27 వరకు జరుగుతుంది. మొదటి వ్యాపార సంబంధమైన కార్యక్రమాలు, చివరి రెండు రోజులు ప్రజల సందర్శనార్థం ఈ షో ఉంటుంది. ఈ ప్రదర్శనలో వివిధ కార్యక్రమాలను కేంద్ర పౌర విమానయాన శాఖ మంత్రి జ్యోతిరాదిత్య సింధియా శుక్రవారం నాడు లాంఛనంగా ప్రారంభిస్తారు.
ఈవెంట్ లో ఎగ్జిబిషన్, కాన్ఫరెన్స్, చాలెట్లు, సీఈఓల ఫోరమ్, స్టాటిక్ డిస్ప్లే, మీడియా సమావేశాలు మరియు అవార్డులు వంటి వివిధ అంశాలు ఉంటాయి. వీటిలో విధానపరమైన అంశాలు, మరియు వ్యాపార అంశాలపై దృష్టి సారించే పౌర విమానయాన రంగానికి సంబంధించిన సదస్సు ఏకకాలంలో నిర్వహిస్తున్నారు. ఎగ్జిబిషన్లో పాల్గొనే ప్రదర్శనకారులలో ఎయిర్క్రాఫ్ట్, హెలికాప్టర్ తయారీదారులు, ఎయిర్క్రాఫ్ట్ ఇంటీరియర్స్, ఎయిర్క్రాఫ్ట్ మెషినరీ, ఎక్విప్మెంట్ కంపెనీలు, ఎయిర్పోర్ట్ ఇన్ఫ్రాస్ట్రక్చర్ కంపెనీలు, డ్రోన్స్, స్కిల్ డెవలప్మెంట్, స్పేస్ ఇండస్ట్రీ, ఎయిర్లైన్స్, ఎయిర్లైన్ సర్వీసెస్ & కార్గో ఉన్నాయి. 11 ఆతిధ్యం ఇచ్చే చాలెట్లతో పాటు 125 కంటే ఎక్కువ అంతర్జాతీయ & దేశీయ ఎగ్జిబిటర్లు ఈవెంట్లో పాల్గొంటున్నారు. 15 పైగా దేశాలు మరియు రాష్ట్రాలు, యుటిల నుండి ప్రతినిధులు కూడా ఉన్నారు. గ్లోబల్ ఏవియేషన్ సమ్మిట్ ప్రపంచవ్యాప్తంగా ఉన్న విమానయానయాన శాఖ మంత్రులు మరియు పరిశ్రమదిగ్గజాలను ఒకచోట కలుపుతుంది.
హెలికాప్టర్ ఇండస్ట్రీ, బిజినెస్ ఏవియేషన్, మరియు కృషి ఉడాన్ మొదలైన ఇతివృత్తాలపై ప్రారంభ రోజున అనేక రౌండ్ టేబుల్ సమావేశాలు జరిగాయి.
‘ది ఔట్లుక్: ఏవియేషన్ ఫైనాన్సింగ్ అండ్ లీజింగ్’, ‘ఎయిర్ కార్గో, రెసిలెంట్ ఇన్ పారాడిగ్మ్ షిఫ్ట్: ఎ పర్ఫెక్ట్ ఇలస్ట్రేషన్’ మరియు ‘మేకింగ్ ఇండియా గ్లోబల్ డ్రోన్ హబ్ బై 2030: ఇష్యూస్ & వే ఫార్వర్డ్’ అనే అంశాలపై ప్యానెల్ చర్చలు జరిగాయి.
ఈవెంట్ లోని వివిధ ఆకర్షణలలో భాగంగా భారత వైమానిక దళానికి చెందిన సారంగ్ బృందం హెలికాప్టర్ ఏరోబాటిక్ ప్రదర్శనలు ఉన్నాయి. ఆకాశంపై అందాలు విరబూసేలా అడ్వాన్స్డ్ లైట్ హెలికాప్టర్లు ఎంకే-I విన్యాసాలు వీక్షకులకు పుష్కలంగా ఉత్కంఠతను కలిగించనున్నాయి.
ప్రపంచవ్యాప్తంగా అత్యంత వేగంగా అభివృద్ధి చెందుతున్న విమానయాన మార్కెట్లలో భారతదేశ పౌర విమానయానం ఒకటి. భారతదేశాన్ని 5 ట్రిలియన్ డాలర్ల ఆర్థిక వ్యవస్థగా మార్చడానికి ప్రధాన వృద్ధి ఇంజిన్గా ఉంటుంది ఈ నేపథ్యంలో వింగ్స్ ఇండియా 2022 నిర్వహిస్తున్నారు. దేశీయ విమాన ప్రయాణీకుల రద్దీ పరంగా, భారతదేశం 3వ అతిపెద్ద విమానయాన మార్కెట్గా ఉంది, ఇది 2020 ఆర్థిక సంవత్సరంలో 274.05 మిలియన్లుగా ఉంది. భారతదేశంలోని 75 సంవత్సరాల పౌర విమానయాన చరిత్రలో 75 విమానాశ్రయాలు ప్రారంభించబడ్డాయి, అయితే ఉడాన్ ఆధ్వర్యంలో 3 సంవత్సరాల వ్యవధిలో, ఇప్పటివరకు సర్వీసులు అందని 76/ అర్హత పొందని 20 విమానాశ్రయాలకు అనుసంధానత కలిగించే చర్యలు ప్రారంభమయ్యాయి. 31 హెలిపోర్ట్లు మరియు 10 వాటర్ ఏరోడ్రోమ్లకు షెడ్యూల్డ్ కనెక్టివిటీని అందించడానికి పని ప్రారంభమైంది. షెడ్యూల్ చేసిన భారతీయ క్యారియర్లు ఏడాది పొడవునా 713 విమానాల సముదాయాన్ని కలిగి ఉన్నాయి; ప్రైవేట్ షెడ్యూల్డ్ ఎయిర్లైన్స్ రాబోయే 5 సంవత్సరాలలో 900కి పైగా విమానాలను జోడించాలని యోచిస్తోంది. పచ్చటి గగనతలం పట్ల నిబద్ధతతో, విమానయాన ఉద్గారాల ఛాయలను తగ్గించేందుకు సమగ్ర నియంత్రణ విధానాలు మరియు వ్యూహాలు అవలంబిస్తున్నారు. ప్రయాణీకుల ఫిర్యాదులను పరిష్కరించడానికి మరియు వ్యవస్ధ అంతటా కార్యాచరణ సామర్థ్యాలను మెరుగుపరచడానికి వివిధ క్రమబద్ధమైన విధానాలు చేస్తున్నారు.
భారత ఏవియేషన్ మార్కెట్ చాలా పెద్దది మరియు పుష్కలంగా అవకాశాలను కలిగి ఉంది. వింగ్స్ ఇండియా 2022 కొనుగోలుదారులు, అమ్మకందారులు, పెట్టుబడిదారులు, ఇతర వాటాదారులను కలుపుతూ ఉమ్మడి ప్రయోజనం కలిపించే వేదికను సమకూరుస్తుంది.